*Projekts*

Jelgavas novada dome

**LĒMUMS**

Jelgavā

2024.gada \_\_.jūnijā Nr.\_

**Par Jelgavas valstspilsētas un Jelgavas novada attīstības programmas 2023.-2029.gadam Jelgavas novada investīciju plāna aktualizēšanu**

Jelgavas novada dome 2023.gada 28.decembrī pieņēma lēmumu Nr.10 (protokols Nr.28/2023) “Jelgavas valstspilsētas un Jelgavas novada ilgtspējīgas attīstības stratēģijas līdz 2034.gadam, attīstības programmas 2023.-2029.gadam un Vides pārskata apstiprināšana”, ar kuru apstiprināja Jelgavas valstspilsētas un Jelgavas novada attīstības programmu 2023.-2029.gadam un tās pielikumus, tai skaitā arī Jelgavas novada investīciju plānu 2023.-2029.gadam.

Jelgavas valstspilsētas un Jelgavas novada attīstības programmas 2023.-2029.gadam Jelgavas novada investīciju plāna 2024.-2029.gadam (turpmāk – Jelgavas novada investīciju plāns) aktualizēšanu veic Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 73.punktā noteiktajā kārtībā – investīciju plānu aktualizē ne retāk kā reizi gadā, ievērojot pašvaldības budžetu kārtējam gadam, izpildes progresu, pieejamās programmas, nemainot attīstības programmas stratēģisko daļu.

Jelgavas novada pašvaldībā (turpmāk – Pašvaldība) tika saņemts Izglītības un zinātnes ministrijas 2024.gada 6.jūnija lēmums Nr.1-4e/24/124 “Par projekta iesnieguma Nr. 3.1.1.5.i.0/1/24/I/CFLA/002 apstiprināšanu ar nosacījumu” (Pašvaldībā saņemts 2024.gada 6.jūnijā un reģistrēts ar Nr.JNP/3-16/24/1533), ar lūgumu precizēt Jelgavas novada pašvaldības attīstības programmas investīciju plānu, tajā paredzot Atveseļošanas fonda 3.1.1.5.i. investīcijas “Izglītības iestāžu infrastruktūras pilnveide un aprīkošana” projekta īstenošanu un tādu izmaksu, darbību un rezultātu nodrošināšanu, kas atbilst projekta iesniegumā plānotajam.

Pašvaldībā tika saņemts Centrālās finanšu un līgumu aģentūras (turpmāk – Aģentūra) 2024.gada 6.jūnija lēmums Nr.39-2-10/4338 “Par projekta iesnieguma Nr. 6.1.1.3/1/24/A/003 apstiprināšanu ar nosacījumu” (Pašvaldībā saņemts 2024.gada 7.jūnijā un reģistrēts ar Nr.JNP/3-16/24/1543), kurā konstatēts, ka minētā lēmuma pielikuma 3.1.punktā Jelgavas valstspilsētas un Jelgavas novada attīstības programmas 2023.-2029. gadam Jelgavas novada investīciju plānā norādītais finansējuma apmērs un finansējuma avoti neatbilst projekta iesniegumā norādītajam.

Pašvaldībā saņemts Aģentūras 2024.gada 11.jūnija lēmumums Nr.39-2-10/4396 “Par projekta iesnieguma Nr.6.1.1.3/1/24/A/004 apstiprināšanu ar nosacījumu” (Pašvaldībā saņemts 2024.gada 11.jūnijā un reģistrēts ar Nr.JNP/3-16/24/1585), kurā konstatēts, ka minētā lēmuma pielikuma 3.1.punktā Jelgavas valstspilsētas un Jelgavas novada attīstības programmas 2023.-2029. gadam Jelgavas novada investīciju plānā norādītais finansējuma apmērs un finansējuma avoti neatbilst projekta iesniegumā norādītajam.

Pašvaldībā tika saņemts Aģentūras 2024.gada 11.marta uzaicinājuma Nr.39-2-10/2018 (Pašvaldībā saņemts 2024.gada 11.martā un reģistrēts ar Nr. JNP/3-16/24/671), ar aicinājumu Jelgavas novada pašvaldību sagatavot un iesniegt Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” projekta iesniegumu.

Pamatojoties uz iepriekš minēto, Jelgavas novada investīciju plānā ir veiktas šādas izmaiņas:

1. veikta saturiskās informācijas precizēšana:
   1. ieraksta Nr.57 kolonā “Indikatīvais finansējums, EUR” precizēta summa no 4 050 000 EUR uz 6 856 442 EUR;
   2. Ieraksta Nr.57 kolonā “Par projekta ieviešanu atbildīgā nodaļa, struktūrvienība, iestāde”, precizēta informācija, atbilstoši spēkā esošajam Jelgavas novada pašvaldības nolikumam, norādot par investīciju projekta ieviešanu atbildīgo;
   3. ieraksta Nr.57 kolonā “Projekta īstenošanas termiņš”, precizēts projekta ieviešanas termiņš;
   4. ieraksta Nr.72 kolonās “Projekta nosaukums” un “Projekta nosaukums un plānotie darbības rezultāti un to rezultatīvie rādītāji (plānotās aktivitātes)” precizēta saturiskā informācija;
   5. ieraksta Nr.72 kolonā “Par projekta ieviešanu atbildīgā nodaļa, struktūrvienība, iestāde”, precizēta informācija, atbilstoši spēkā esošajam Jelgavas novada pašvaldības nolikumam, norādot par investīciju projekta ieviešanu atbildīgo;
   6. ieraksta Nr.72 kolonā “Projekta īstenošanas termiņš”, precizēts projekta ieviešanas termiņš;
   7. ieraksta Nr.233 kolonā “Projekta nosaukums un plānotie darbības rezultāti un to rezultatīvie rādītāji (plānotās aktivitātes)” precizēta informācija, svītrojot neaktuālo informāciju;
   8. ieraksta Nr.233 kolonā “Indikatīvais finansējums, EUR” precizēta summa, pamatojoties uz Jelgavas novada domes 2024.gada 17.jūnija lēmumu Nr.2 (protokols Nr.13);
   9. ieraksta Nr.233 kolonā “Par projekta ieviešanu atbildīgā nodaļa, struktūrvienība, iestāde”, precizēta informācija, atbilstoši spēkā esošajam Jelgavas novada pašvaldības nolikumam, norādot par investīciju projekta ieviešanu atbildīgo;
2. izveidoti trīs jauni ieraksti:
   1. pamatojoties uz iepriekš minēto Izglītības un zinātnes ministrijas 2024.gada 6.jūnija lēmumu Nr.1-4e/24/124:

|  |  |  |
| --- | --- | --- |
| **Nr.p.k.** | **Teritorija** | **Projekta nosaukums** |
| 241 | Novads | Izglītības iestāžu infrastruktūras pilnveide un aprīkošana Jelgavas novada pašvaldībā |

* 1. pamatojoties uz Pašvaldību aizņēmumu un galvojumu kontroles un pārraudzības padomes 2024.gada 27.marta sēdes protokolu Nr.3 (Jelgavas novada pašvaldībā saņemts 2024.gada 3.aprīlī un reģistrēts ar Nr.JNP/3-16/24/871):

|  |  |  |
| --- | --- | --- |
| **Nr.p.k.** | **Teritorija** | **Projekta nosaukums** |
| 242 | Novads | M3 kategorijas autobusu iegāde Jelgavas novada pašvaldības skolēnu pārvadājumu nodrošināšanai |

* 1. pamatojoties uz 2024.gada 29.maija Jelgavas novada domes lēmumu Nr.46 (protokols Nr.12/2024) “Par projekta “Jelgavas novada pašvaldības publiskās ceļa infrastruktūras attīstība uzņēmējdarbības atbalstam” īstenošanu”:

|  |  |  |
| --- | --- | --- |
| **Nr.p.k.** | **Teritorija** | **Projekta nosaukums** |
| 243 | Kalnciems | Jelgavas novada, Kalnciema pagasta pašvaldības ceļa Izgāztuves ceļš pārbūve |

Ņemot vērā iepriekš minēto, un pamatojoties uz Pašvaldību likuma 10.panta pirmās daļas 3.punktu, uz Attīstības plānošanas sistēmas likuma 3.panta pirmo un otro daļu, un 10.pantu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 73.punktu, Jelgavas novada dome **nolemj:**

1. Apstiprināt aktualizēto Jelgavas valstspilsētas un Jelgavas novada attīstības programmas 2023.-2029.gadam Jelgavas novada investīciju plānu 2024.-2029.gadam (pielikumā).
2. Uzdot Jelgavas novada pašvaldības Centrālās administrācijas Stratēģiskās plānošanas nodaļai publicēt paziņojumu par aktualizēto Jelgavas valstspilsētas un Jelgavas novada attīstības programmas 2023.-2029.gadam Jelgavas novada investīciju plānu 2024.-2029.gadam pašvaldības tīmekļa vietnē [www.jelgavasnovads.lv](http://www.jelgavasnovads.lv) un informatīvajā izdevumā “Jelgavas novada ziņas”.
3. Uzdot Jelgavas novada pašvaldības Centrālās administrācijas Stratēģiskās plānošanas nodaļai lēmumu ievietot Teritorijas attīstības plānošanas informācijas sistēmā un nosūtīt Zemgales plānošanas reģionam.
4. Lēmuma izpildes kontroli uzdot veikt Jelgavas novada pašvaldības izpilddirektorei.

Domes priekšsēdētāja p.i. I.Vītola

*I.Šteinberga, 27846063*